Markelis
54°04′18″š. pl. 23°34′23″r. ilg.﻿ / ﻿54.0717°š. pl. 23.5731°r. ilg.﻿ / 54.0717; 23.5731 Markelis – ežeras pietų Lietuvoje, Lazdijų rajone, apie 7 km į pietryčius nuo Kučiūnų, Šulnelių miške. Ežeras ovalo formos, ilgis iš šiaurės į pietus – 0,16 km, plotis – iki 0,12 km. Altitudė 118,5 m. Šiaurinis ir rytinis krantai aukšti, apaugę medžiais ir krūmynais. Pietinėje pakrantėje plyti pievos, įsikūrusi dalis Sapiegiškių kaimo. Ežeras nenutekantis, priklauso Zapsės upės baseinui.